
סיכום ישיבת ועדת איכות הסביבה

מתאריך 25.10.2011 

משתתפים:
שלומי סויסה-חבר מועצה ומחזיק תיק איכה"ס, חננית וייס-מנהלת אגף איכה"ס


איריס לוין-מהנדסת המועצה, אמיר תאר – מנהל יחידה סביבתית, 


עדית ברקאי- יועצת תכנון סביבתי

נציגי ציבור:
רחל אורלנצ'יק, יוני רייף, נפתלי פניני, זהבה גנור, רוני קינדרמן, רונית גולן, שמואל רז, 

דב ויזל, ד"ר אמנון דבדבני, חנן זיו, דרור לוי, שלמה ברונר.

שלומי:

ברך את הנוכחים.

אמיר:

רעש מטוסים:


הקלה צפויה ברעש המטוסים בשהם בשעות הלילה עקב כניסת נתב"ג למתכונת טיסות חורף



והטלת עוצר נחיתות בין השעות 01:00 – 00:00.



הפרדה במקור:


שלושה שלבים מתוכננים, בכל שלב יכנסו למהלך כ- 1,200 בתי אב כאשר המהלך מתוכנן להסתיים 

עד סוף 2012, מועד בו יהיה כל הישוב תחת הפרדה במקור.

איריס:

בניה ירוקה:


המועצה המקומית שהם החליטה לאמץ תקן בניה ירוקה בשהם, -תקן 5281 של מכון התקנים.



לא יעיל לבניה פרטית אלא לבניה רוויה.



ישב במועצה רפרנט של מכון התקנים  אשר ייעץ בתחומים השונים למגישי הבקשות.



השכונות העתידיות- למשל כרמים  מתוכננת באלמנטים ירוקים.

דב:

ממליץ להכין מקבץ מידע של הנחיות.

רונית:

הקלה בבתים פרטים על שימוש באלמנטים ירוקים לדוגמא "מים אפורים" ועוד.

רוני:

בעידוד, לא כספי.

רחל:

פרסום באתר האינטרנט של המועצה.

עדית ברקאי :
בנושא "מים אפורים" עדיין לא מאושר ע"י משרד הבריאות. 

איריס:

כל מי שירצה יוכל לקבל את הסיוע מהרפרנט של מכון התקנים.

שלומי:

יש לחשוב על  משלוח פרוספקט הנחיות לזוכים במגרשים הפרטים בנושא בניה ירוקה בו תוצג בפניהם תפישת הבניה הירוקה , עמדת המועצה וכלים שהמועצה מעמידה לשימושם.

שלומי:

סוגיית האטנה בפארק שהם – 



בישיבת המועצה האחרונה החליטה לאשר את המיקום החדש. כעת הנושא נמצא בועדת ערר ובדיון משפטי בבית המשפט בפתח תקווה.

כלקח וכדי למנוע הישנות מקרה בו נושאים הקשורים במישרין או בעקיפין לתחום טיפול הוועדה אינם מובאים לידיעת חברי הוועדה ואנו בודקים משפטית את האפשרות לזמן כמשקיף תושב/חבר ועדת איכות הסביבה בועדת תכנון ובניה  וגם ההיפך.

רוני קינדרמן:

מוחה לגבי:

· העתקת האנטנה הסלולארית בפארק יער שהם.
· ההחלטה על שינוי מיקום האנטנה מחורשת האיקליפטוס אל קרבת מצפה גבעת הספלולים בפארק מבלי להתחשב בפגיעה בנוף, באתר ההנצחה, במבקרים ביער ובמצפה ובתדמיתה של שהם.
· ההצבעה שהתקיימה בוועדה המקומית לתכנון ובניה, בתאריך 6.9.11, על העתקת האנטנה למיקום החדש, מבלי שהנושא הועלה קודם לכן בועדת איכות הסביבה מתאריך 24.7.11, ומבלי שמרבית חברי המועצה שהצביעו בעד העתקת האנטנה נכחו פיזית בשטח ובדקו את המיקום החדש מכל ההיבטים והכיוונים וגם מתצפית גבעת הספלולים לכיוון שהם.
· הנושא כלל לא הועלה קודם להחלטה בפני נאמני פארק יער שהם, או בפני ועדת ההיגוי לתכנית החומש של הפארק או בפני צוות ההיגוי של אמנת פארק יער שהם.
· מליאת המועצה הצביעה בנושא כה חשוב בטרם נכתבה תכנית אב מושכלת להקמת אנטנות סלולאריות בשהם וסביבתה.
רונית גולן :
ממליצה ששהם תכין תוכנית אב (בשיתוף מומחים, ונציגי ציבור לעניין פריסת האנטנות.

איריס:
הועדה הוציאה היתר בהחלטת ועדת הערר להציב האנטנה על כביש 444.  פרטנר עם המועצה הגיעו לפשרה להציבה בתוך הפארק ליד חורשת האקליפטוסים. האנטנה היום נמצאת במרחק של 420 מ' מבתי התושבים.

שלמה:
האנטנה נמצאת 230 מ' בדויק.


נציגי קק"ל טענו על פגיעה בנוף ובאתר ההנצחה.

איריס:
אם ימצא מקום נוסף שיתאים לכולם לא תהיה בעיה גם ע"י חברת פרטנר שמשתפת פעולה.

פניני:
מדובר על אנטנה אחת בפארק, הישוב מוקף באנטנות בכל עבריו, מישהו מתייחס לשאר האנטנות?

איריס:
האנטנות שמעבר לגבולות השיפוט של שוהם מקבלות היתרים ממועצה אזורית חבל מודיעין. כיום יש שיתוף פעולה עם המועצה.

שלמה:
מבקש להתייחס בהיבט איכות הסביבה, בפועל חורשת האיקליפטוס נהרסה ו- 70% מהעצים התייבשו.


האנטנה נמצאת על אדמת טרשים ופסולת בניה. לא מדובר בפגיעה בטבע ובנוף אלא בנראות.


שולי לעומת עוצמת הקרינה שאנו מקבלים.

רוני:
כמדריך בפארק שהם יודע איכן לטייל והיכן לא.


אמנת פארק שהם שמירת הנוף ושיתוף התושבים היכן זה נעשה?

שלמה:
מדובר ב- 40-50 משפחות שנמצאות  מול אנטנה 250-260 מ' שיש להרחיקה ל- 400-460 ' לפחות.

שלומי:
ועדת איכות הסביבה מטרתה לדאוג לאיכות החיים והסביבה של כל התושבים ולמקסם את האיכות של התושבים ושל הסביבה. ניתן לנסות מהלך הסברתי/ציבורי לפריסת לאנטנות קטנות מהלך שאם יצליח ייתר את האנטנות הגדולות מסביב ליישוב.

מציע למנות נציג מטעם ועדת איכות הסביבה לועדת ערר + משקיף בועדת תכנון ובניה לסוגיית האנטנה בפארק.
רחל:
ממליצה שיהיה נציג מאגף איכה"ס בועדת החינוך.

חננית:
- נציגות בועדות - בנושאים שנוגעים לנו יש נציג, אנו מאד מסונכרנים מול אגף החינוך ושת"פ מצוין.

- הציגה את התוכנית הייחודית בבתי הספר "שימוש מושכל במכשירים פולטי קרינה".

רחל:
אכיפה:  


תושבי עמק איילון סובלים באירועים שמתקיימים בישוב לדוגמא פסטיבל 7 מוזות.


כמו כן אכיפה ביום יום למשל בכיכר ברבור הורדה והעלאת תלמידים בתוך הכיכר – מסוכן ביותר.


תלושי ארנונה


ממליצה לשלוח לתושבים דרך האינטרנט ולא בנייר.

רשמה:  ז'קלין בוקובזה

תפוצה:  משתתפים

              גיל ליבנה – ראש המועצה

              שי אברהמי – מנכ"ל המועצה

              ישראל שטרסברג – גזבר המועצה

